Fyrirtækið LS Retail ehf. hafði samband við skrifstofu Samhjálpar á dögunum og vildi fá að styrkja bæði Kaffistofuna fyrir jólin og að auki ætlar fyrirtækið að halda áfram að styrkja samtökin mánaðarlega yfir allt næsta ár ! Það eru svona styrkir sem gera Samhjálp kleift að hjálpa einstaklingum í neyð , allt árið um kring . Það er dásamlegt að finna fyrir þeim stuðningi og samhug sem samfélagið sýnir á þessum árstíma þegar bæði er mjög kalt í veðri og erfiður tími í vændum fyrir marga skjólstæðinga Samhjálpar . Við kunnum LS Retail hinar bestu þakkir og óskum starfsmönnum fyrirtækisins gleðilegrar hátíðar .